ПРЕДЛОГ ЗАКОНА

О ДАВАЊУ ГАРАНЦИЈЕ РЕПУБЛИКЕ СРБИЈЕ У КОРИСТ НЕМАЧКЕ РАЗВОЈНЕ БАНКЕ KFW, ФРАНКФУРТ НА МАЈНИ, ПО ЗАДУЖЕЊУ АКЦИОНАРСКОГ ДРУШТВА „ЕЛЕКТРОПРИВРЕДА СРБИЈЕ”, БЕОГРАД (ЕПС) (ПРОГРАМ ЗА УБРЗАЊЕ РАЗВОЈА ОБНОВЉИВИХ ИЗВОРА ЕНЕРГИЈЕ У СРБИЈИ (APRES), ФАЗА I)

Члан 1.

Република Србија преузима обавезу да као гарант измири обавезе Акционарског друштва „Електропривреда Србијеˮ, Београд (ЕПС) по задужењу код Немачке развојне банке KfW, Франкфурт на Мајни, у износу до 100.000.000 евра (словима: једнастотинамилиона евра).

Члан 2.

Гаранцију из члана 1. овог закона, Република Србија (у даљем тексту: Гарант) издаје у корист Немачке развојне банке KfW, Франкфурт на Мајни, на име обавеза из Споразума о зајму за „Програм за убрзање развоја обновљивих извора енергије у Србији (APRES), Фаза I” између Немачке развојне банке KfW, Франкфурт на Мајни и Акционарског друштва „Електропривреда Србије”, Београд (ЕПС) BMZ бр. 5250 00 815, ID број зајма 31073, на износ до 100.000.000 евра (словима: једнастотинамилиона евра) (у даљем тексту: Споразум о зајму), закљученог 30. јуна 2023. године.

Гарант прихвата све одредбе Споразума о зајму и сагласан је да гарантује за све обавезе које проистичу или су у вези са обавезама Акционарског друштва „Електропривреда Србијеˮ, Београд (ЕПС) (у даљем тексту: Зајмопримац) по Споразуму о зајму.

Гаранција у корист Немачке развојне банке KfW, Франкфурт на Мајни, по задужењу Зајмопримца за „Програм за убрзање развоја обновљивих извора енергије у Србији (APRES), Фаза I”, потписана је од стране овлашћеног представника Гаранта, 19. септембра 2023. године и њоме је предвиђено да Гарант јемчи за обавезе Зајмопримца по основу Споразума о зајму.

Члан 3.

Отплату зајма врши Зајмопримац на начин утврђен Споразумом о зајму.

Средства за отплату зајма обезбедиће Зајмопримац из сопствених прихода.

Зајмопримац је дужан да средства за отплату зајма обезбеђује према плану отплате из Споразума о зајму, у износу који укључује главницу, обрачунату камату, провизију на неповучена средства и пратеће трошкове задуживања.

Члан 4.

Ако по основу издате гаранције Гарант изврши обавезу уместо Зајмопримца, Гарант има право да од Зајмопримца потражује повраћај главнице, камате, провизије на неповучена средства, пратећих трошкова задуживања и пратећих трошкова који настану због неизвршења, односно неблаговременог извршења обавезе, до висине износа измирене обавезе, као и право да од Зајмопримца наплати обрачунату законску затезну камату.

Право на повраћај средстава из става 1. овог члана, Гарант ће остварити тако што ће иницирати наплату са рачуна Зајмопримца на основу овлашћења добијеног од Зајмопримца или других инструмената обезбеђења, у складу са прописима којима се уређује платни промет.

Члан 5.

Овај закон ступа на снагу осмог дана од дана објављивања у „Службеном гласнику Републике Србијеˮ.